शाहरुख खान की फैमिली फोटो हुई वायरल, तो अबराम खान की क्यूटनेस पर यूं अटकीं सबकी निगाहें  
गौरी खान ने शेयर की फैमिली फोटो
अबराम खान की क्यूटनेस ने जीता लोगों का दिल
शाहरुख खान की फैमिली फोटो हुई वायरल
शाहरुख खान (Shah Rukh Khan) ने बीते 2 नवंबर अपना जन्मदिन मनाया है. उनके जन्मदिन के इस खास मौके पर उन्हें चारों तरफ से ढेरों बधाइयां मिली हैं. लेकिन हाल ही उनकी एक फोटो सोशल मीडिया पर खूब वायरल हो रही है. इस फोटो को खुद शाहरुख खान की पत्नी और बॉलीवुड प्रोड्यूसर गौरी खान (Gauri Khan) ने अपने इंस्टाग्राम एकाउंट से साझा किया है. फोटो में शाहरुख खान के साथ उनके तीनों बच्चे और पत्नी नजर आ रहे हैं. वैसे तो फोटो में शाहरुख, गौरी खान, आर्यन खान और सुहाना खान चारों ही काफी जबरदस्त लग रहे हैं, लेकिन जिसने सबसे ज्यादा लोगों का ध्यान खींचा है, वह उनके छोटे बेटे अबराम (Abram Khan) हैं. 
Squeezing memories into one frame...
A post shared by  Gauri Khan (@gaurikhan) on Nov 3, 2019 at 7:10pm PST
दरअसल, शाहरुख खान (Shah Rukh Khan) की इस फैमिली फोटो में उनके छोटे बेटे अबराम खान (Abram Khan) काफी क्यूट लग रहे हैं. फोटो में भले ही अबराम खान की आंखें बंद हों, लेकिन उनका अंदाज काफी प्यारा है. अपनी इस फोटो को गौरी खान ने सोशल मीडिया पर शेयर करते हुए लिखा, "एक फ्रेम में कुछ पुरानी यादें." खान फैमिली की इस फोटो को देखकर कोई भी उनकी तारीफ करने से नहीं थक रहा. किसी ने उनकी फोटो पर माशाअल्लाह तो किसी ने ब्यूटीफुल कहकर अपना रिएक्शन दिया. 
Happy birthday Mom... 
A post shared by  Gauri Khan (@gaurikhan) on Sep 8, 2019 at 7:49am PDT

My Three Little.....
A post shared by  Gauri Khan (@gaurikhan) on Jul 21, 2019 at 8:44am PDT

बता दें कि गौरी खान (Gauri Khan) बॉलीवुड प्रोड्यूसर होने के साथ-साथ इंटीरियर डिजाइनर भी हैं. वहीं, शाहरुख खान (Shah Rukh Khan) की बात करें तो किंग खान इन दिनों फिल्मों से थोड़ा दूर हैं. वह आखिरी बार 'जीरो' में नजर आए थे, जिसमें उनके साथ कैटरीना कैफ और अनुष्का शर्मा भी मुख्य भूमिका में दिखाई दी थीं. हालांकि, उनकी यह फिल्म बॉक्स ऑफिस पर ज्यादा कमाल नहीं दिखा पाई थी. इसके बाद से ही शाहरुख ने अपनी किसी और फिल्म का ऐलान नहीं किया है. लेकिन फैंस को उम्मीद है कि किंग खान डॉन 3 के जरिए बड़े पर्दे पर धमाल मचाएंगे.